ขอสอบถามหน่อย พอดีจู่ๆมีเหมือนเลือดสีน้ำตาลออกมาเปื้อนกกนนิดเดียว แค่เปื่อนนะแต่พอเราจับก็ไม่มีออกมาอีกเลยคะ ไม่รู้สึกมีอาการอะไรร่วมด้วย ปกติประจำเดือนจะมาวันที่8คะ นี้ปกติมั้ยคะ #ขอบสำหรับคำตอบคะ
สวัสดีค่ะ หากปกติประจำเดือนมาวันที่ 8 แต่ในวันนี้ได้มีเลือดสีน้ำตาลออกมา อาจเกิดจาก- เป็นเลือดที่ออกก่อนที่ประจำเดือนสีแดงจะมา ซึ่งอาจพบเลือดสีน้ำตาลออกมาได้ก่อน 1-2 วัน แล้วตามด้วยการมีเลือดประจำเดือนสีแดง- มีการติดเชื้อในช่องคลอด มีมดลูกอักเสบ แต่มักมีตกขาวที่ผิดปกติและปวดท้องน้อยร่วมด้วย- เป็นเลือดออกช่วงไข่ตก แต่โดยปกติจะอยู่ที่ประมาณ 13-14 วัน นับจากวันแรกที่มีประจำเดือนมา- เป็นเลือดล้างหน้าเด็ก- ผลข้างเคียงของการทานยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆหากหลังจากนี้ 1-2 วัน ได้มีเลือดสีแดงออกมา และออกนาน 2-7 วัน ก็น่าจะเป็นเลือดประจำเดือนที่ปกติดีค่ะแต่หากไม่มีเลือดออกมาอีก แต่หลังจากนั้น ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หรือหากตรวจไม่พบ แต่ยังคงมีเลือดออกกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติ ก็ควรไปพบแพทย์เพื่อหาสาเหตุค่ะ